CELEX: 32019D0038
Language: bg
Date: 2019-12-05 00:00:00
Title: Решение (ЕС) 2019/2158 На Европейската Централна Банка от 5 декември 2019 година относно методологията и процедурите за определянето и събирането на данни относно факторите за таксата, използвани за изчисляването на годишните надзорни такси (ЕЦБ/2019/38)

17.12.2019   
               
               
                  BG
               
               
                  Официален вестник на Европейския съюз
               
               
                  L 327/99
               
            
         РЕШЕНИЕ (ЕС) 2019/2158 НА ЕВРОПЕЙСКАТА ЦЕНТРАЛНА БАНКА
         от 5 декември 2019 година
         относно методологията и процедурите за определянето и събирането на данни относно факторите за таксата, използвани за изчисляването на годишните надзорни такси (ЕЦБ/2019/38)
         
            (преработен текст)
         
         УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 4, параграф 3, втора алинея и член 30 от него,
         като има предвид, че:
         
                     (1)
                  
                  
                     В Решение (ЕС) 2015/530 на Европейската централна банка (ЕЦБ/2015/7) трябва да се направят няколко изменения (2). От съображения за яснота решението следва да бъде преработено.
                  
               
                     (2)
                  
                  
                     В съответствие с член 10, параграф 3, буква а) от Регламент (ЕС) № 1163/2014 на Европейската централна банка (ЕЦБ/2014/41) (3) факторите за таксата, използвани за определяне на дължимата индивидуалната годишна надзорна такса за всяко поднадзорно лице или поднадзорна група, са размерът на i) общите активи и ii) общата рискова експозиция към референтната дата.
                  
               
                     (3)
                  
                  
                     Съгласно Регламент (ЕС) № 1163/2014 (ЕЦБ/2014/41) в срок до 2017 г. ЕЦБ трябва да извърши преглед на посочения регламент, по-специално по отношение на методологията и критериите за изчисляване на годишните надзорни такси, налагани на всяко поднадзорно лице и поднадзорна група. ЕЦБ проведе публична консултация и, като взе предвид получените отговори, реши да измени Регламент (ЕС) № 1163/2014 (ЕЦБ/2014/41) с цел да измени уредбата на надзорните такси. Решение (ЕС) 2015/530 (ЕЦБ/2015/7) урежда по-подробно методологията и процедурите за определянето и събирането на данни относно факторите за таксата, използвани за изчисляването на годишните надзорни такси.
                  
               
                     (4)
                  
                  
                     Съгласно измененията на Регламент (ЕС) № 1163/2014 (ЕЦБ/2014/41) общото правило е, че референтната дата за факторите за таксата остава 31 декември на годината, предхождаща периода на таксуване, за който се изчисляват надзорните такси. Това дава възможност надзорната информация, с която ЕЦБ вече разполага на основание Решение ЕЦБ/2014/29 (4) и съгласно Регламент за изпълнение (ЕС) № 680/2014 на Комисията (5) (общото отчитане (COREP) и финансовото отчитане (FINREP)), както и на основание Регламент (ЕС) 2015/534 на Европейската централна банка (ЕЦБ/2015/13) (6), да се използва за изчисляването на годишната надзорна такса за повечето задължени лица за таксата.
                  
               
                     (5)
                  
                  
                     Поднадзорните лица и поднадзорните групи, за които не се прилага задължителното отчитане за пруденциални цели, или поднадзорните групи, които изключват активите и/или размера на рисковата експозиция на дъщерните предприятия, установени в неучастващи държави членки и трети държави, следва да продължат да отчитат факторите за таксата отделно за целите на изчисляване на надзорните такси. Член 10, параграф 3, буква бг) от Регламент (ЕС) № 1163/2014 (ЕЦБ/2014/41) предвижда, че тези фактори за таксата се предоставят на съответния НКО с референтната дата съгласно решение на ЕЦБ.
                  
               
                     (6)
                  
                  
                     Задължените лица за таксата, които трябва да продължат да отчитат информация отделно, следва да предоставят факторите за таксата на съответния национален компетентен орган (НКО), като използват образците в приложения I и II. За поднадзорните групи с дъщерни предприятия, установени в неучастващи държави членки и трети държави, задължените лица за таксата следва да предоставят обяснение на метода, използван за определянето на факторите за таксата.
                  
               
                     (7)
                  
                  
                     Следва да се осигури съгласуваност между определянето на факторите за таксата за задължените лица, за които ЕЦБ вече получава надзорна информация чрез COREP и FINREP, и определянето на факторите за таксата за задължените лица, които трябва да отчитат информация отделно за целите на изчисляването на надзорните такси.
                  
               
                     (8)
                  
                  
                     За целите на изчисляването на факторите за таксата член 10, параграф 3, буква в) от Регламент (ЕС) № 1163/2014 (ЕЦБ/2014/41)) предвижда възможността да се изключат активите и/или размера на рисковата експозиция на дъщерните предприятия, установени в неучастващите държави членки и трети държави. Тези задължени лица за таксата следва да уведомят ЕЦБ дали възнамеряват да изключат приноса на дъщерните предприятия, установени в неучастващите държави членки и трети държави, от изчислението и на двата фактора или само на един от тях. Крайният срок за подаване на уведомлението следва да е съгласуван с изменената уредба за изчисляването на надзорните такси.
                  
               
                     (9)
                  
                  
                     При прегледа на Регламент (ЕС) № 1163/2014 (ЕЦБ/2014/41) беше преценено, че за повечето клонове, заплащащи такси, задължението за осигуряване на одиторска проверка като средство за удостоверяване на общите активи на клона за целите на изчисляването на надзорната такса е непропорционално. Достатъчно е клоновете, заплащащи такса, да представят на съответния НКО писмо от ръководството им, с което се удостоверяват общите активи на клона.
                  
               
                     (10)
                  
                  
                     Съгласно член 10, параграф 5 от Регламент (ЕС) № 1163/2014 (ЕЦБ/2014/41), в случай че задълженото лице за таксата не предостави факторите за таксата, ЕЦБ ги определя съгласно решение на ЕЦБ.
                  
               
                     (11)
                  
                  
                     С настоящото решение следва да се уреждат методологията и процедурите за определянето и събирането на данни относно факторите за таксата, процедурите за предоставяне на факторите за таксата от задължените лица за таксата, които трябва да продължат да отчитат информация отделно за целите на изчисляването на надзорните такси, както и процедурите за предоставянето на тези данни от НКО на ЕЦБ. По-специално следва да бъдат уточнени форматите, периодичността и сроковете за предоставяне на данни, както и видовете проверки на качеството, които НКО следва да извършват, преди данните относно факторите за таксата да бъдат предоставени на ЕЦБ.
                  
               
                     (12)
                  
                  
                     Необходимо е да се създаде процедура за ефективно извършване на технически изменения в приложенията към настоящото решение, при условие че тези изменения не променят заложената концептуална рамка и не засягат тежестта на отчетността. НКО могат да правят предложения за технически изменения до Комитета по статистика на Европейската система на централните банки (ЕСЦБ), чието становище ще бъде взето предвид при спазване на процедурата.
                  
               
                     (13)
                  
                  
                     За да се осигури съгласуваност с измененията на Регламент (ЕС) № 1163/2014 (ЕЦБ/2014/41) във връзка с изчисляването на надзорните такси, които предвиждат преходни разпоредби във връзка с периода на таксуване 2020 г., настоящото решение следва да влезе в сила в началото на 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Предмет и приложно поле
            С настоящото решение се уреждат методологията и процедурите за определянето и събирането на данни относно факторите за таксата, използвани за изчисляването на налаганите на поднадзорните лица и поднадзорните групи годишни надзорни такси съгласно Регламент (ЕС) № 1163/2014 (ЕЦБ/2014/41), процедурите за предоставянето на факторите за таксата от страна на задължените лица за таксата, предвиденo в член 10, параграф 3, буква бг) от посочения регламент, както и процедурите за предоставянето на тези данни от НКО на ЕЦБ.
            Настоящото решение се прилага спрямо задължените лица за таксата и НКО.
         
         
            Член 2
            Определения
            Освен ако е предвидено друго, за целите на настоящото решение се прилагат определенията, които се съдържат в член 2 от Регламент (ЕС) № 1163/2014 (ЕЦБ/2014/41), заедно със следните определения:
            
                        1.
                     
                     
                        „работен ден“ е ден, който не е събота, неделя или официален празник в държавата членка, в която е установен съответният НКО;
                     
                  
                        2.
                     
                     
                        „ръководен орган“ означава ръководен съгласно определението в член 3, параграф 1, точка 7 от Директива 2013/36/ЕС на Европейския парламент и на Съвета (7).
                     
                  
         
            Член 3
            Методология за определянето на факторите за таксата
            
               1.   За поднадзорните лица и поднадзорните групи, за които се прилага задължителното отчитане на информация за пруденциални цели, и за поднадзорните групи, които не са уведомили ЕЦБ съгласно член 4 за решението си да изключат активите и/или размера на рисковата експозиция на дъщерните предприятия, установени в неучастващи държави членки и трети държави, ЕЦБ определя съответните фактори за таксата съобразно следното:
               
                           а)
                        
                        
                           Размерът на общата рискова експозиция за референтната дата, посочена в член 10, параграф 3, буква ба) или бв) от Регламент (ЕС) № 1163/2014 (ЕЦБ/2014/41), се определя въз основа на образеца за общо отчитане (COREP) „Капиталови изисквания“ в приложение I към Регламент за изпълнение (ЕС) № 680/2014 (наричан по-долу „образецът за капиталови изисквания“), предоставен от НКО на ЕЦБ съгласно Решение ЕЦБ/2014/29. За клон, заплащащ такса, и за два или повече клона, заплащащи такса, които се считат за един клон в съответствие с член 3, параграф 3 от Регламент (ЕС) № 1163/2014 (ЕЦБ/2014/41), размерът на общата рискова експозиция е равен на нула.
                        
                     
                           б)
                        
                        
                           Общите активи за референтната дата, посочена в член 10, параграф 3, буква ба), бб) или бв) от Регламент (ЕС) № 1163/2014 (ЕЦБ/2014/41), се определят въз основа на образците за докладване на финансова информация (FINREP) „Балансов отчет: активи“ в приложения III и IV към Регламент за изпълнение (ЕС) № 680/2014; и образците „Балансов отчет: активи“ в приложения I, II, IV и V към Регламент (ЕС) 2015/534 (ЕЦБ/2015/13) и елементите от модела за описание на данните при подаване на надзорна финансова информация, които се съдържат в приложение III към Регламент (ЕС) 2015/534 (ЕЦБ/2015/13), предоставени от НКО на ЕЦБ съгласно Решение ЕЦБ/2014/29 и Регламент (ЕС) 2015/534 (ЕЦБ/2015/13). В случай на клон, заплащащ такса, управителят на клона или, ако той не може, ръководният орган на кредитната институция, която е учредила клона, удостоверява общите активи на клона чрез писмо от ръководството, адресирано до съответния НКО.
                        
                     
            
               2.   За поднадзорните групи, за които се прилага задължителното отчитане на информация за пруденциални цели и които уведомяват ЕЦБ съгласно член 4 за решението си да изключат активите и/или размера на рисковата експозиция на дъщерните предприятия, установени в неучастващи държави членки и трети държави, ЕЦБ определя съответните фактори за таксата съобразно данните, изчислени от поднадзорните групи съгласно букви а) и б) по-долу и предоставени от тях на съответния НКО съгласно член 5:
               
                           а)
                        
                        
                           oбщата рискова експозиция за референтната дата, посочена в член 10, параграф 3, буква ба) или бв) от Регламент (ЕС) № 1163/2014 (ЕЦБ/2014/41), се определя въз основа на образеца за капиталови изисквания, от който се извлича следното:
                           
                                       i)
                                    
                                    
                                       приносът на дъщерните предприятия, установени в неучастващи държави членки и трети държави, към общата рискова експозиция на групата, така, както е отчетен в COREP образец „Групова платежоспособност: информация за свързаните институции“, който се съдържа в приложение I към Регламент за изпълнение (ЕС) № 680/2014; и
                                    
                                 
                                       ii)
                                    
                                    
                                       приносът на дъщерните предприятия, установени в неучастващи държави членки и трети държави, към общата рискова експозиция на групата, който не е включен в COREP образец „Групова платежоспособност: информация за свързаните институции“, така, както е отчетен съгласно приложение I към настоящото решение; и
                                    
                                 
                     
                           б)
                        
                        
                           oбщите активи за референтната дата, посочена в член 10, параграф 3, буква ба), бб) или бв) от Регламент (ЕС) № 1163/2014 (ЕЦБ/2014/41), се определят чрез агрегиране, ако са налични, на общите активи, оповестени в задължителните финансови отчети на всички поднадзорни лица от поднадзорната група, установени в участваща държава членка, или чрез агрегиране на общите активи, посочени в съответните отчетни пакети, използвани от поднадзорните лица или група кредитни институции, заплащащи таксa, за изготвянето на консолидирани отчети на равнището на групата. За да се избегне двойното преброяване, задълженото лице за таксата има възможността да премахне вътрешногруповите позиции сред всички поднадзорни лица, установени в участваща държава членка. В агрегирането се включва търговската репутация, посочена в консолидираните финансови отчети на предприятието майка в поднадзорната група; търговската репутация на дъщерни предприятия, установени в неучастваща държава членка или трета държава, се изключва по желание. Ако задълженото лице за таксата използва задължителните финансови отчети, одиторът трябва да удостовери, че общите активи отговарят на общите активи, оповестени в одитираните задължителни финансови отчети на индивидуалните поднадзорни лица. Ако задълженото лице за таксата използва отчетни пакети, общите активи, използвани за изчисляването на годишните надзорни такси, трябва да бъдат удостоверени от одитор чрез извършването на адекватна проверка на използваните отчетни пакети. Във всички случаи одиторът е длъжен да потвърди, че процесът на агрегиране не се отклонява от предвидената в настоящото решение процедура и че извършеното от задълженото лице за таксата изчисление е в съответствие със счетоводния метод, използван за консолидирането на отчетите на групата лица, заплащащи такса.
                        
                     
            
               3.   За поднадзорните лица и поднадзорните групи, за които не се прилага задължителното отчитане на информация за пруденциални цели, общите активи и общата рискова експозиция съгласно определенията в член 2, съответно точки 12 и 13 от Регламент (ЕС) № 1163/2014 (ЕЦБ/2014/41) на референтната дата, посочена в член 10, параграф 3, буква ба), бб) или бв) от Регламент (ЕС) № 1163/2014 (ЕЦБ/2014/41), се определят от самите тях и се предоставят на съответния НКО съгласно член 5. В случай на клон, заплащащ такса, управителят на клона или, ако той не може, ръководният орган на кредитната институция, която е учредила клона, удостоверява общите активи на клона чрез писмо от ръководството, адресирано до съответния НКО.
            
         
         
            Член 4
            Уведомление за приспадането на активите и/или размера на рисковата експозиция на дъщерните предприятия, установени в неучастващите държави членки и трети държави
            Задължените лица за таксата, които възнамеряват да изключат активите и/или размера на рисковата експозиция на дъщерните предприятия, установени в неучастващи държави членки и трети държави съгласно член 10, параграф 3, буква в) от Регламент (ЕС) № 1163/2014 (ЕЦБ/2014/41), уведомяват ЕЦБ за решението си най-късно до 30 септември от периода на таксуване, за който е изчислена таксата. В уведомлението се посочва дали приспадането на приноса на дъщерните предприятия, установени в неучастващи държави членки и трети държави, се прилага спрямо фактора за таксата „обща рискова експозиция“, фактора за таксата „общи активи“ или спрямо двата фактора. Ако ЕЦБ не получи това уведомление до 30 септември от периода на таксуване, за който е изчислена таксата, общата рискова експозиция и общите активи се определят съгласно член 3, параграф 1. Ако ЕЦБ получи в срок повече от едно уведомление, предимство има уведомлението, получено от ЕЦБ до 30 септември на периода на таксуване, за който е изчислена таксата.
         
         
            Член 5
            Образци за отчитане на факторите за таксите от задължените лица за таксата на НКО
            
               1.   Задължените лица за таксата, чиито фактори за таксата се определят съгласно член 3, параграф 2 или 3, предоставят тези факторите на съответния НКО всяка година в срок до датите за предоставяне на данни, посочени в член 6. Факторите за таксата се предоставят, като се използват образците в приложения I и II. В случай на поднадзорна група с дъщерни предприятия, установени в неучастващи държави членки и трети държави, задължените лица за таксата предоставят обяснение на метода, който е използван, за да се спази член 3, параграф 2 или 3, в колоната за коментари, предназначена за тази цел в съответното приложение.
            
            
               2.   Задължените лица за таксата предоставят одиторската декларация или писмото от ръководството на съответния НКО съгласно член 3, параграфи 2 и 3 в срок до датите за предоставяне на данни, посочени в член 6.
            
         
         
            Член 6
            Дати за предоставяне на данни
            
               1.   Задължените лица за таксата, чиито фактори за таксата се определят съгласно член 3, параграфи 2 и 3, предоставят тези фактори на съответния НКО до края на работния ден на датата за предоставяне на данни за тримесечното отчитане за третото тримесечие, посочена в член 3, параграф 1, буква б) от Регламент за изпълнение (ЕС) № 680/2014, от периода на таксуване, за който е изчислена таксата, или на следващия работен ден, ако датата за предоставяне на данни не е работен ден.
            
            
               2.   НКО предоставят на ЕЦБ факторите за таксата, посочени в параграф 1, най-късно до края на 10-ия работен ден след датата на предоставяне на данни, посочена в параграф 1. След това ЕЦБ проверява данните в срок до петнадесет работни дни от получаването им. НКО предоставят обяснения или уточнения за данните, ако това бъде поискано от ЕЦБ.
            
            
               3.   ЕЦБ предоставя достъп на всяко задължено лице до съответните му фактори за таксата най-късно до 15 януари на годината, следваща периода на таксуване. Ако считат, че факторите за таксата са неверни, задължените лица разполагат със срок от петнадесет работни дни, за да предоставят коментари по тях и преразгледани данни. Този срок започва да тече от деня, в който задължените лица са имали възможност да осъществят достъп до факторите за таксата. След изтичането на този срок факторите за таксата се прилагат за изчисляването на годишните надзорни такси. Промените на данните, получени след този срок, няма да се вземат предвид и няма да доведат до промяна на факторите за таксата.
            
         
         
            Член 7
            Проверки на качеството на данните
            Преди да ги предоставят на ЕЦБ, НКО наблюдават и гарантират качеството и надеждността на данните относно факторите за таксата, събрани от задължените лица съгласно член 3, параграфи 2 и 3. НКО извършват проверки на качеството на данните, за да преценят дали е спазена методологията, посочена в член 3. ЕЦБ не може да коригира или променя данните относно факторите за таксата, предоставени от задължените лица за таксата. Корекции или промени в данните се извършват от задължените лица за таксата, които ги предоставят на НКО. НКО предоставят на ЕЦБ получените от тях коригирани или променени данни. Когато предоставят данни относно факторите за таксата, НКО: а) предоставят информация относно значимите промени, към които насочват тези данни; и б) уведомяват ЕЦБ за причините, на които се дължат значимите корекции или промени в тях. НКО са длъжни да гарантират, че ЕЦБ получава необходимите корекции или промени на данните.
         
         
            Член 8
            Определяне на факторите за таксата от ЕЦБ в случай на липса на фактори за таксата или непредоставяне на корекции или промени
            В случай че ЕЦБ не разполага с фактор за таксата или задълженото лице за таксата не е предоставило навреме преразгледани данни или корекции или промени на данните във връзка с факторите за таксата съгласно член 6, параграф 3 или 7, ЕЦБ използва информацията, с която разполага, за да определи липсващия фактор.
         
         
            Член 9
            Опростена процедура за изменения
            Като взема предвид становището на Комитета по статистика, Изпълнителният съвет на ЕЦБ има право да прави технически изменения в приложенията към настоящото решение, при условие че тези изменения не променят заложената концептуална рамка и не засягат тежестта на отчетността за задължените лица за таксата. Изпълнителният съвет уведомява своевременно Управителния съвет за всяко подобно изменение.
         
         
            Член 10
            Отмяна
            
               1.   Решение (ЕС) 2015/530 (ЕЦБ/2015/7) се отменя.
            
            
               2.   Позоваванията на отмененото решение се считат за позовавания на настоящото решение и се четат съгласно таблицата на съответствието в приложение III.
            
         
         
            Член 11
            Влизане в сила
            Настоящото решение влиза в сила на третия ден след публикуването му в Официален вестник на Европейския съюз.
            
         
         
            Съставено във Франкфурт на Майн на 5 декември 2019 година.
            
               
                  Председател на ЕЦБ
               
               Christine LAGARDE
            
         
         
            (1)  ОВ L 287, 29.10.2013 г., стр. 63.
         
            (2)  Решение (ЕС) 2015/530 на Европейската централна банка от 11 февруари 2015 г. относно методологията и процедурите за определянето и събирането на данни относно факторите за таксата, използвани за изчисляването на годишните надзорни такси (ЕЦБ/2015/7) (ОВ L 84, 28.3.2015 г., стр. 67).
         
            (3)  Регламент (ЕС) № 1163/2014 на Европейската централна банка от 22 октомври 2014 г. относно надзорните такси (ЕЦБ/2014/41) (ОВ L 311, 31.10.2014 г., стр. 23).
         
            (4)  Решение ЕЦБ/2014/29 от 2 юли 2014 г. относно предоставянето на Европейската централна банка на надзорни данни, отчетени на националните компетентни органи от поднадзорните лица съгласно регламенти за изпълнение (ЕС) № 680/2014 и (ЕС) 2016/2070 на Комисията (ОВ L 214, 19.7.2014 г., стр. 34).
         
            (5)  Регламент за изпълнение (ЕС) № 680/2014 на Комисията от 16 април 2014 г. за определяне, в съответствие с Регламент (ЕС) № 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (ОВ L 191, 28.6.2014 г., стр. 1).
         
            (6)  Регламент (ЕС) 2015/534 на Европейската централна банка от 17 март 2015 г. относно отчитането на надзорна финансова информация (EЦБ/2015/13) (ОВ L 86, 31.3.2015 г., стр. 13).
         
            (7)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).
      
      
         
            Приложение I
            
                         
                     
                     
                        
                           ИЗЧИСЛЯВАНЕ НА ТАКСИТЕ
                        
                     
                     
                        
                           Референтна дата
                        
                     
                     
                         
                     
                     
                        
                           НАИМЕНОВАНИЕ
                        
                     
                     
                         
                     
                  
                         
                     
                     
                        
                           ОБЩА РИСКОВА ЕКСПОЗИЦИЯ
                        
                     
                     
                        
                           Дата на предоставяне
                        
                     
                     
                         
                     
                     
                        
                           Код на парично-финансовата институция
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Идентификационен код на правен субект (LEI)
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Позиция
                        
                     
                     
                         
                     
                     
                        
                           Вид институция
                        
                     
                     
                        
                           Източник на размера на рисковата експозиция
                        
                     
                     
                        
                           Размер на рисковата експозиция
                        
                     
                     
                        
                           Коментари
                        
                     
                  
                         
                     
                     
                         
                     
                     
                        
                           10
                        
                     
                     
                        
                           20
                        
                     
                     
                        
                           30
                        
                     
                     
                        
                           40
                        
                     
                  
                        
                           10
                        
                     
                     
                        
                           ОБЩА РИСКОВА ЕКСПОЗИЦИЯ съгласно определението в член 92, параграф 3 от Регламент (ЕС) № 575/2013 на Европейския парламент и на Съвета
                     
                     
                        
                           (1), (2), (3) или (3)
                        
                     
                     
                        COREP C 02.00, ред 010
                     
                     
                         
                     
                     
                         
                     
                  
                        
                           20
                        
                     
                     
                        
                           ПРИНОС НА ДЪЩЕРНИТЕ ПРЕДПРИЯТИЯ в неучастващи държави членки и трети държави
                        
                     
                     
                         
                     
                     
                        COREP C 06.02, колона 250 (SUM)
                     
                     
                         
                     
                     
                         
                     
                  
                        1021
                     
                     
                        Лице 1
                     
                     
                         
                     
                     
                         
                     
                     
                         
                     
                     
                         
                     
                  
                        1022
                     
                     
                        Лице 2
                     
                     
                         
                     
                     
                         
                     
                     
                         
                     
                     
                         
                     
                  
                        1023
                     
                     
                        Лице 3
                     
                     
                         
                     
                     
                         
                     
                     
                         
                     
                     
                         
                     
                  
                        1024
                     
                     
                        Лице 4
                     
                     
                         
                     
                     
                         
                     
                     
                         
                     
                     
                         
                     
                  
                        …..
                     
                     
                        Лице …
                     
                     
                         
                     
                     
                         
                     
                     
                         
                     
                     
                         
                     
                  
                        N
                     
                     
                        Лице N
                     
                     
                         
                     
                     
                         
                     
                     
                         
                     
                     
                         
                     
                  
                        
                           30
                        
                     
                     
                        
                           РАЗМЕР НА ОБЩАТА РИСКОВА ЕКСПОЗИЦИЯ на поднадзорната група с приспадане на ПРИНОСА НА ДЪЩЕРНИТЕ ПРЕДПРИЯТИЯ в неучастващи държави членки и трети държави: позиция 030 е равна на 010 минус 020 минус сбора от позиции от 1021 до N
                        
                     
                     
                         
                     
                     
                         
                     
                     
                         
                     
                     
                         
                     
                  
                        Моля, попълнете настоящия образец съгласно предоставените отделно указания
                     
                  
      
      
         
            ПРИЛОЖЕНИЕ II
            
                         
                     
                     
                        
                           ИЗЧИСЛЯВАНЕ НА ТАКСИТЕ
                        
                     
                     
                        
                           Референтна дата
                        
                     
                     
                         
                     
                     
                        
                           НАИМЕНОВАНИЕ
                        
                     
                     
                         
                     
                  
                         
                     
                     
                        
                           ОБЩО АКТИВИ
                        
                     
                     
                        
                           Дата на предоставяне
                        
                     
                     
                         
                     
                     
                        
                           Код на парично-финансовата институция
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Идентификационен код на правен субект (LEI)
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Позиция
                        
                     
                     
                         
                     
                     
                        
                           Вид институция
                        
                     
                     
                        
                           Потвърждение на одиторската проверка или на писмото от ръководството за клоновете, заплащащи такса (Да/Не)
                        
                     
                     
                        
                           Общи активи
                        
                     
                     
                        
                           Коментари
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           ОБЩИ АКТИВИ в съответствие с член 51, параграф 2 или 4 от Регламент (ЕС) № 468/2014 (ЕЦБ/2014/17)
                        
                     
                     
                        
                           (3)
                        
                     
                     
                         
                     
                     
                         
                     
                     
                         
                     
                  
                        
                           020
                        
                     
                     
                        
                           ОБЩИ АКТИВИ в съответствие с член 2, точка 12, буква б) или в) от Регламент (ЕС) № 1163/2014 (ЕЦБ/2014/41)
                        
                     
                     
                        
                           (4)
                        
                     
                     
                        
                           (ДА)/(НЕ)
                        
                     
                     
                         
                     
                     
                         
                     
                  
                        
                           030
                        
                     
                     
                        
                           ОБЩИ АКТИВИ в съответствие с член 3, параграф 2, буква б) от настоящото решение: позиция 030 е равна на 031 минус 032 плюс 033 минус 034
                        
                     
                     
                        
                           (2) или (5)
                        
                     
                     
                        
                           (ДА)/(НЕ)
                        
                     
                     
                         
                     
                     
                         
                     
                  
                        031
                     
                     
                        Общи активи на всички лица от групата, установени в участващи държави членки – задължително
                        
                     
                     
                         
                     
                     
                         
                     
                     
                         
                     
                     
                         
                     
                  
                        032
                     
                     
                        Вътрешногрупови позиции сред поднадзорните лица, установени в участващи държави членки (от отчетните пакети, използвани за премахването на балансите за целите на груповата отчетност) – по желание
                        
                     
                     
                         
                     
                     
                         
                     
                     
                         
                     
                     
                         
                     
                  
                        033
                     
                     
                        Търговска репутация, включена в консолидираните финансови отчети на предприятието майка в поднадзорната група – задължително
                        
                     
                     
                         
                     
                     
                         
                     
                     
                         
                     
                     
                         
                     
                  
                        034
                     
                     
                        Търговска репутация, разпределена на дъщерните предприятия, установени в неучастващи държави членки и трети държави – по желание
                        
                     
                     
                         
                     
                     
                         
                     
                     
                         
                     
                     
                         
                     
                  
                        Моля, попълнете настоящия образец съгласно предоставените отделно указания.
                     
                  
      
      
         
            ПРИЛОЖЕНИЕ III
            
               ТАБЛИЦА НА СЪОТВЕТСТВИЕТО
            
            
                        Решение (ЕС) 2015/530 (ЕЦБ/2015/7)
                     
                     
                        Настоящото решение
                     
                  
                        Член 1
                        Член 2
                        —
                     
                     
                        Член 1
                        Член 2
                        Член 4
                     
                  
                        Член 3, първо изречение
                        Член 3, второ изречение
                        Член 3, трето изречение
                        Член 4
                        Член 5
                        Член 6
                     
                     
                        Член 5, параграф 1, второ изречение
                        Член 5, параграф 2
                        Член 5, параграф 1, трето изречение
                        Член 6
                        Член 7
                        Член 5, параграф 1, първо изречение
                     
                  
                        Член 7
                     
                     
                        Член 3
                     
                  
                        Член 8
                        Член 9
                        Член 10
                        —
                        Приложения I – II
                        —
                     
                     
                        Член 8
                        Член 9
                        Член 10
                        Член 11
                        Приложения I – II
                        Приложение III